Bolest presatka protiv domaćina zglobova i fascija: korelacije s kliničkim i laboratorijskim parametrima

**Cilj** Odrediti postoje li korelacije između kronične bolesti presatka protiv domaćina (prema engl. *chronic graft-versus-host disease*, cGVHD) zglobova i fascija i kliničkih nalaza, laboratorijskih parametara i mjera funkcionalnog kapaciteta.

**Postupci** U Kliničkom bolničkom centru "Zagreb" između listopada 2013. i listopada 2015, 29 pacijenata dijagnosticirana je cGVHD prema Konsenzusnim kriterijima Nacionalnih instituta za zdravlje SAD-a (prema engl. *National Institutes of Health*, NIH). Liječnički pregled uključio je funkcionalne mjere kao što su dvominutni test hodanja i snage stiska šake, a napravljeni su i laboratorijski testovi. Odnos između ovih vrijednosti i jačine cGVHD zglobova i fascija testiran je logističkom regresijskom analizom.

**Rezultati** 12 od 29 pacijenata (41,3%) imalo je cGVHD zglobova i fascija dijagnosticiranu prema Konsenzusnim kriterijima NIH. Postojala je značajna pozitivna korelacija između cGVHD zglobova i fascija i cGVHD kože (*P* < 0,001), serumske razine C3 komplementa (*P*= 0,045) te broja leukocita (*P*= 0,032). Postojala je i značajna negativna korelacija između dvominutnog testa hodanja (*P*=0,16), postotka citotoksičnih T limfocita CD3+/CD8+ (*P*= 0,022), serumskog albumina (*P*= 0,047) i izračuna prema Karnofskom (*P* <0,001). Binarna logistička regresija pokazala je da je cGVHD kože bio značajan prediktor cGVHD zglobova i fascija (omjer ishoda, 7,79; 95 raspon pouzdanosti 1,87-32,56; *P*=0,005).

**Zaključak** cGVHD zglobova i fascija korelirao je s nekoliko laboratorijskih vrijednosti, kliničkih obilježja i cGVHD kože. cGVHD kože se također pokazala kao značajan prediktor cGVHD zglobova i fascija.